**JELGAVAS VALSTSPILSĒTAS PAŠVALDĪBAS 2025 GADA 30. JANVĀRA**

**SAISTOŠO NOTEIKUMU NR.25-2**

**“GROZĪJUMI JELGAVAS VALSTSPILSĒTAS PAŠVALDĪBAS 2024. GADA 25. APRĪĻA SAISTOŠAJOS NOTEIKUMOS NR.24-10**

**“BRĪVPRĀTĪGĀS INICIATĪVAS PABALSTI JELGAVAS VALSTSPILSĒTAS PAŠVALDĪBĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums**
 | * 1. Saistošo noteikumu “Grozījumi Jelgavas valstspilsētas pašvaldības 2024. gada 25. aprīļa saistošajos noteikumos Nr. 24-10 “Brīvprātīgās iniciatīvas pabalsti Jelgavas valstspilsētas pašvaldībā”” projekts (turpmāk – saistošo noteikumu projekts) izstrādāts ar mērķi:
	+ precizēt saistošo noteikumu izdošanas tiesisko pamatojumu saskaņā ar Ministru kabineta 2005. gada 15. novembra noteikumu Nr. 857 “Noteikumi par sociālajām garantijām un atbalstu bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk - MK noteikumi Nr. 857) 6. punktā noteikto, kā pašvaldība, kuras bāriņtiesa pieņēmusi lēmumu par bērna ārpusģimenes aprūpi, sedz ar bērna izglītošanu un uzturēšanos izglītības iestādē saistītos izdevumus;
	+ izveidot atbalsta sistēmu aizbildņu ģimenēm, paredzot bāreņiem un bez vecāku gādības palikušiem bērniem, kuru ārpusģimenes aprūpi nodrošina aizbildņi, piecus Jelgavas valstspilsētas pašvaldības brīvprātīgās iniciatīvas pabalstus.
	1. Paredzēts, ka no 2025.gada 1.marta bāreņi un bez vecāku gādības palikušie bērni, kuru ārpusģimenes aprūpi nodrošina aizbildņi, turpmāk var pieprasīt šādus piecus brīvprātīgās iniciatīvas pabalstus: pabalstu ēdināšanas pakalpojuma apmaksai pirmsskolas izglītības iestādē, pabalstu ēdināšanas pakalpojuma apmaksai vispārējās izglītības iestādē, pabalstu profesionālās ievirzes izglītības programmas apguvei izglītojamajam, pabalstu individuālo mācību piederumu iegādei un pabalstu ēdināšanas pakalpojuma apmaksai profesionālās izglītības iestādē.
	2. Jelgavas valstspilsētas pašvaldības iestāde “Jelgavas sociālo lietu pārvalde” (turpmāk – JSLP),izmantojot Jelgavas valstspilsētas pašvaldības iestādes “Jelgavas valstspilsētas bāriņtiesa” (turpmāk - Bāriņtiesa) pieejamos datus uz 26.11.2024. par 122 bērniem, kuriem tika nodrošināta ārpusģimenes aprūpe aizbildnībā, veikusi aprēķinu par provizoriski maksimālajiem nepieciešamajiem līdzekļiem iepriekšminēto pabalstu nodrošināšanai no 01.03.2025. līdz 31.12.2025. par kopējo summu 64471,30 *euro.*
	3. Brīvprātīgās iniciatīvas pabalsti Jelgavas valstspilsētas pašvaldībā tiek piešķirti:
* neizvērtējot aizbildņa mājsaimniecības ienākumus un materiālo situāciju;
* bārenim un bez vecāku gādības palikušam bērnam, par kuru ārpusģimenes aprūpi aizbildņa ģimenē lēmumu pieņēma Bāriņtiesa.
	1. Saistošie noteikumi stājas spēkā 2025. gada 1. martā.
 |
| 1. **Fiskālā ietekme uz pašvaldības budžetu**
 | 2.1.Saistošo noteikumu īstenošanas fiskālās ietekmes prognoze uz pašvaldības budžetu:2.1.1. nav ietekmes uz ieņēmumu daļu; 2.1.2. ir ietekme uz izdevumu daļu, jo piecu brīvprātīgās iniciatīvas pabalstu nodrošināšanai bāreņiem un bez vecāku gādības palikušajiem bērniem, kuru ārpusģimenes aprūpi nodrošina aizbildņi, JSLP budžetā 2025.gadam ir nepieciešami papildu līdzekļi.JSLP,izmantojot Bāriņtiesas pieejamos datus uz 26.11.2024. par bērniem, kuriem nodrošināta ārpusģimenes aprūpe aizbildņu ģimenēs, veikusi aprēķinu par provizoriski maksimālajiem nepieciešamajiem līdzekļiem pabalstu nodrošināšanai no 01.03.2025. līdz 31.12.2025. par kopējo summu 64471,30 *euro,* tajā skaitā:* + pabalstam ēdināšanas pakalpojuma apmaksai pirmsskolas izglītības iestādē – 22400,00 *euro* ((9100,00 *euro* (14 bērni no pusotra gada līdz 3 g. vecuma sasniegšanai x 65,00 *euro* mēnesī x 10 mēneši)) un (13300,00 *euro* (19 bērni no 3.g. līdz 7 g. vecuma sasniegšanai x 70,00 *euro* mēnesī x 10 mēneši));
	+ pabalstam ēdināšanas pakalpojuma apmaksai vispārējās izglītības iestādē 25936,30 *euro* (71 bērns x 2,81 *euro* dienāpar ēdināšanas pakalpojumux 130mācību dienas no 01.03.2025. līdz 23.12.2025.);
	+ pabalstam profesionālās ievirzes izglītības programmas apguvei izglītojamajam 2100,00 *euro* (20 bērni x 15,00 *euro* mēnesī x 7 mēneši 2025. gadā);
	+ pabalstam individuālo mācību piederumu iegādei 5215,00 *euro*  ((245,00 *euro* (7 bērni x 35,00 *euro)* un 4970,00 *euro* (71 bērns x 70,00 *euro*));
	+ pabalstam ēdināšanas pakalpojuma apmaksai profesionālās izglītības iestādē 8820,00 *euro* (18 bērni x 70,00 *euro* mēnesī x 7 mēneši 2025. gadā).

2.2. Ietekme uz citām pozīcijām budžeta ieņēmumu vai izdevumu daļā nav paredzēta. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci**
 | * 1. Sociālā ietekme – ir nodrošināta vienlīdzīga pieeja atbalsta sistēmas izveidē bāreņiem un bez vecāku gādības palikušajiem bērniem, kuru ārpusģimenes aprūpi nodrošina ģimeniskā vidē. Turpmāk gan aizbildņa ģimenē, gan audžuģimenē ievietotajiem bāreņiem un bez vecāku gādības palikušajiem bērniem tiks nodrošināti Jelgavas valstspilsētas pašvaldības brīvprātīgās iniciatīvas pabalsti, kas saistīti ar bērna izglītošanu un uzturēšanos izglītības iestādē.
	2. Nav ietekmes uz vidi.
	3. Nav ietekmes uz veselību.
	4. Nav ietekmes uz uzņēmējdarbību.
	5. Nav ietekmes uz konkurenci.
 |
| 1. **Ietekme uz administratīvajām procedūrām un to izmaksām**
 | Neietekmē.  |
| 1. **Ietekme uz pašvaldības funkcijām un cilvēkresursiem**
 | Neietekmē pašvaldības funkcijas un cilvēkresursus.  |
| 1. **Informācija par izpildes nodrošināšanu**
 | Saistošo noteikumu izpildei nav paredzēts izveidot jaunu institūciju. Ir nepieciešama sadarbība ar izglītības iestāžu un ēdināšanas pakalpojuma sniedzēju speciālistiem. |
| 1. **Prasību un izmaksu samērīgums pret ieguvumiem, ko sniedz mērķa sasniegšana**
 | Saistošie noteikumi ir samērīgi. |
| 1. **Izstrādes gaitā veiktās konsultācijas ar privātpersonām un institūcijām**
 | 8.1. Saistošo noteikumu projekts un tam pievienotais paskaidrojuma raksts 19.12.2024. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 02.01.2025.8.2. Par saistošo noteikumu projektu pašvaldība nav saņēmusi viedokļus un priekšlikumus. |

Jelgavas valstspilsētas pašvaldības domes priekšsēdētājs A.Rāviņš